KTC ผนึก 7 พันธมิตรขยายฐานผู้หญิงหวังดันยอดใช้จ่ายหมวดรถยนต์-กีฬา
เคทีซีรุกขยายฐานสมาชิกผู้หญิง จับมือ 7 พันธมิตรยักษ์ใหญ่หมวดรถยนต์และกีฬา ได้แก่ Klean Square / VOX / Wizard Auto Care / ทิพยประกันภัย / Probike / Sports World และ Reebok เปิดตัวแคมเปญการตลาด "KTC Lady Power Auto and Sports เพราะเป็นผู้หญิงจึงมีสิทธิ์"มอบสิทธิพิเศษให้สมาชิกกลุ่มผู้หญิงที่เน้นความคุ้มค่าและห่วงใยรถยนต์ รวมถึงตอบโจทย์กระแสใส่ใจสุขภาพของสมาชิก ตั้งเป้าสิ้นปี 2558 ยอดใช้จ่ายผ่านบัตรเครดิตในกลุ่มผู้หญิงเติบโต 20%ในหมวดรถยนต์ และ50% ในหมวดกีฬา
31 ก.ค. 2558

นายชัยพล กฤตยาวาณิชย์ ผู้ช่วยประธานเจ้าหน้าที่บริหาร-ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทได้เก็บข้อมูลพฤติกรรมกลุ่มสมาชิกผู้หญิงโดยเฉพาะ และได้เล็งเห็นถึงศักยภาพรวมถึงแนวโน้มการใช้จ่ายผ่านบัตรเครดิตในหมวดรถยนต์ และกีฬาที่สูงขึ้นอย่างต่อเนื่อง บวกกับทัศนคติที่ผู้หญิงหันมาใส่ใจดูแลรถยนต์ ศึกษาเรื่องความคุ้มค่า เน้นการดูแลสุขภาพ ออกกำลังกาย และนิยมการขี่จักรยาน เคทีซีจึงได้จับมือกับ 7 พันธมิตรชั้นนำ ได้แก่ Klean Square / VOX / Wizard Auto Care / ทิพยประกันภัย / Probike / Sports World และ Reebok เปิดตัวแคมเปญการตลาด “KTC Lady Power Auto and Sports เพราะเป็นผู้หญิงจึงมีสิทธิ์”มอบสิทธิพิเศษครอบคลุมเรื่องรถยนต์ และสิทธิประโยชน์ ด้านกีฬาจากพันธมิตรชั้นนำ
สำหรับสิทธิประโยชน์ด้านรถยนต์ สมาชิกผู้หญิงใช้จ่ายผ่านบัตรเครดิตเคทีซีที่ศูนย์บริการรถยนต์ หรือรับบริการแบ่งชำระ KTC FLEXI 0% ที่ศูนย์บริการยางรถยนต์ที่ร่วมรายการทั่วประเทศ ครบทุก 5,000 บาท รับเครดิตเงินคืน 1.5% (สมาชิกต้องลงทะเบียนเข้าร่วมรายการตามเงื่อนไขที่กำหนด) วันนี้ – 30 กันยายน 2558
VOX: VOX FILM UV 400 PRO ฟิล์มกรองแสงรถยนต์เพื่อผิวขาวใส สมาชิกรับส่วนลด 30% พร้อมรับบริการแบ่งชำระ KTC FLEXI 0% นาน 10 เดือน วันนี้ – 31 ธันวาคม 2558
KLEAN SQUARE: ช่วงเวลาพิเศษ Lady Happy Hours ทุกวันอังคาร – พฤหัสบดี ระหว่างเวลา 9.00 น. – 18.00 น. และวันเสาร์ ระหว่างเวลา 9.00 น. – 12.00 น. ประหยัดสูงสุด 49% เมื่อสมาชิกใช้คะแนนสะสม Forever Rewards และมีใช้จ่ายผ่านบัตรเครดิตเคทีซีตามที่กำหนด แลกรับ 2 โปรแกรมล้างทำความสะอาดรถยนต์ วันนี้ – 31 ตุลาคม 2558
WIZARD AUTO CARE: พิเศษกับ Lady Day ทุกวันพุธ ระหว่างเวลา 7.00 น. – 19.00 น. เพียงสมาชิกใช้คะแนนสะสม Forever Rewards เพียง 1 คะแนน และใช้จ่ายผ่านบัตรเครดิตเคทีซี 99 บาท แลกรับบริการโปรแกรมล้างรถ พร้อมโฟมแว็กซ์ มูลค่า 180 บาท วันนี้ – 30 กันยายน 2558
ทิพยประกันภัย: สมาชิกชำระค่ากรมธรรม์รถยนต์ประเภท Lady TIP Motor 3+ ผ่านบัตรเครดิตเคทีซี รับฟรี พ.ร.บ. และบริการช่วยเหลือฉุกเฉิน ไม่จำกัดจำนวนครั้ง ในระยะเวลา 1 ปี ตามเงื่อนไขที่กำหนด วันนี้ – 31 ธันวาคม 2558
ส่วนสิทธิประโยชน์ด้านกีฬา
VIRGIN ACTIVE: สมาชิกผู้หญิงเลือกออกกำลังกายรูปแบบใหม่ Body Weight ร่วมกับเทรนเนอร์มากประสบการณ์จาก VIRGIN ACTIVE เพียงสมัครเข้าร่วมกิจกรรม KTC Lady Boot Camp ในวันที่ 30 สิงหาคม 2558 รับฟรีชุด Reebok Set และกระเป๋ารองเท้าเคทีซี มูลค่ารวมกว่า 1,000 บาท (สมัครก่อนวันที่ 31 กรกฎาคม 2558 รับจำนวน 30 ท่าน)
PROBIKE: สมาชิกผู้หญิงซื้อจักรยาน (TREK หรือ Tern) รุ่นใดก็ได้ผ่านบัตรเครดิตเคทีซี รับฟรี เป้สะพายหลัง 1 ใบ มูลค่า 250 บาท และรับทันที บัตรของขวัญ PROBIKE มูลค่าสูงสุด 3,000 บาท เมื่อสมาชิกใช้จ่ายผ่านบัตรฯ (ทั้งเต็มจำนวน หรือเลือกรับบริการแบ่งชำระ FLEXI 0%) ต่อเซลส์สลิปตามกำหนด นอกจากนี้สมาชิกผู้หญิง นักปั่นมือใหม่สามารถสมัครเข้าร่วมเวิร์คช้อป KTC LADY BIKE ซึ่งเคทีซีจัดร่วมกับกูรูผู้เชี่ยวชาญจาก PROBIKE (สมัครก่อนวันที่ 31 สิงหาคม 2558 รับจำนวน 30 ท่าน)
ทั้งสองกิจกรรมสามารถสอบถามข้อมูลเพิ่มเติม และรับสิทธ์เข้าร่วมเวิร์คช้อปในราคาพิเศษได้ที่ โทรศัพท์ 0-2631-3456 (วันจันทร์-วันศุกร์ ระหว่างเวลา 9.00 น.-17.30 น.)  
REEBOK: สมาชิกรับส่วนลด 20% เมื่อดาวน์โหลดคูปองจากเว็ปไซต์ www.ktc.co.th และใช้จ่ายผ่านบัตรเครดิตเคทีซีที่ร้าน REEBOK ทุกสาขาที่ร่วมรายการ วันนี้-30 กันยายน 2558
SPORTS WORLD: สมาชิกใช้จ่ายผ่านบัตรเครดิตเคทีซีตามเงื่อนไขที่กำหนด รับฟรีผ้าขนหนู มูลค่า 250 บาท วันนี้ – 30 กันยายน 2558
 